open-index/open-wikipedia-markdown huggingface dataset:
Fra kolonimagt til kolonihavemagt

***Fra kolonimagt til kolonihavemagt*** er en dansk TV-serie fra 2015, som viser danske helter i nytt lys.

I serien møter vi blant andre Poppo av Slesvig som førsøker å kristne Harald Blåtann, en ubekymret Christian IV, en vegelsinnet Frederik VI, venninnene Grevinne Danner og Louise Heiberg i teselskap på Jægerspris slott, statsminister Thorvald Stauning m.fl.

Manuskriptforfatter Anne Neye spiller selv Grevinne Danner og Frederik VI i serien. Andre medspillere er Hella Joof, Henrik Birck, Sune Svanekier, Thomas Hwan og Rasmus Botoft.

## Referanser


## Eksterne lenker
* 
* ''Fra kolonimagt til kolonihavemagt'', avsnitt 1 fra youtube
Nils Holgerssons forunderlige reise (film)

***Nils Holgerssons forunderlige reise*** (svensk: **) er en svensk barnefilm fra 1962, regissert av Kenne Fant. Manuset ble skrevet av ekteparet Tage Aurell og Kathrine Aurell. Det bygde på Selma Lagerlöfs roman *[[Nils Holgerssons forunderlige reise gjennom Sverige|Nils Holgerssons underbara resa genom Sverige]]*, utgitt i to bind i 1906 og 1907.

Filmen var med i den tredje internasjonale filmfestivalen i Moskva i 1963.

## Rolleliste
*Sven Lundberg - *Nils Holgersson*
*Max von Sydow - *Nils far*
*Annika Tretow - *Nils mor*
*Jarl Kulle - *Mårten Gåskarl, stemme*
*Naima Wifstrand - *Mor Akka, stemme*
*Georg Funkquist - *Ørnen Gorgo, stemme*
*Holger Löwenadler - *Statuen [[Karl XI]], stemme*
*Olof Sandborg - *Ravnen Bataki, stemme*
*Toivo Pawlo - *Smirre Räv, stemme*
*Åke Fridell - *Bandhunden, stemme*
*Yvonne Lombard - *Villgåsen Dunfin, stemme*
*Erik Hell - *Jegeren*
*John Norrman - *Vaktmesteren på Skansen*
*Elsa Ebbesen-Thornblad - *Den ene uglen, stemme*
*Hanny Schedin - *Den andre uglen, stemme*
*Manne Grünberger - *Nissen, stemme*
*Gösta Ekman - *Studenten i Uppsala*
*John Elfström - *[[Rosenbom]], stemme*
*Birger Åsander - *Fiskeren*
*Christina Schollin - *Kontorpiken*
*Kong Gustaf VI Adolf - *som seg selv*
*Birger Lensander - *En arbeider
*[[Anita Wall]] - *Pike i vinduet*
*[[Birgitta Alm]] - *Pike i vinduet*
*[[Carl Andersson]] - *Den ene bonden''

## Referanser


## Eksterne lenker
*
Ringsrudåsen

**Ringsrudåsen** er en ås i Nordre Land på grensa mot Gjøvik. Den høyeste toppen ligger i Nordre Land, men kommunegrensa til Gjøvik går bare knappe 100 meter sørøst for toppen. Her når Gjøvik kommune sitt høyeste punkt, 837 meter over havet.

## Se også
* Liste over høyeste punkt i norske kommuner

## Fotnoter



## Referanser
Julian Bream

**Julian Alexander Bream** (født 15. juli 1933 i Battersea, død 14. august 2020 i Wiltshire) var en britisk klassisk gitarist og luttenist. Han er særlig kjent for sin innsats for å gjenopplive populariteten til luttmusikk. 

Bream ble født i Battersea i London, men vokste opp i Hampton. Hans far spilte jazzgitar og piano. Han studerte piano og komposisjon ved Royal College of Music. I 1960 grunnla han Julian Bream Consort, et ensemble som spilte på instrumenter fra elisabethansk tid. Bream gjorde et stort antall innspillinger på plateselskapene RCA og EMI Classics. For disse ble han tildelt fire Grammy-priser.

Han ble utnevnt til OBE i 1964 og CBE i 1985.    

## Referanser


## Litteratur
* Peter Sensier & Graham Wade. "Bream, Julian (Alexander)" i The New Grove Dictionary of Music and Musicians MacMillan, 2001
* Stuart W. Button, *Julian Bream, the Foundations of a Musical Career*, Scolar Press, 1997 ISBN 1-57784-067-4
* Graham Wade, *The Art of Julian Bream*, Ashley Mark Publishing Company, 2008
* *Julian Bream: a Life on the Road.* London: Macdonald, 1982. ISBN 0-356-07880-9

## Eksterne lenker
* 
* 
*
Fjellselva

**Fjellselva** er ei elv i Flatanger kommune i Trøndelag. Den er 1,9 kilometer lang og renner fra Gårdsetervatnet til Morkavatnet. Elva utnyttes til kraftproduksjon i Morkenfoss kraftverk.

## Referanser
Skredfjellet

**Skredfjellet** er et fjell i Sunnfjord. Toppen danner grensepunkt mellom Fjaler og Sunnfjord kommune, og er det høyeste punktet i Fjaler, 812,11 meter over havet.

## Referanser
Oblik kasus

En **oblik kasus** betegner alle andre grammatiske kasus enn nominativ . På norsk kalles denne kasusen ofte for *objektsform*, i motsetning til *subjektsform*.

## Referanser


## Kilder
* Rønhovd, Jarle (1993) *Norsk morfologi*. Oslo: Gyldendal
Saint-Denis-kanalen

**Canal Saint-Denis** er en kanal i Paris i Frankrike som ble åpnet for trafikk i 1824.

Kanalene Saint-Denis og Saint-Martin ble planlagt allerede på 1700-tallet for å korte ned transporttiden for fartøyene på Seinen. ved å skjære gjennom en krøkning av elven. Beslutningen om å innlede byggingen ble fattet av Napoleon I i 1802, men konstruksjonen kom ikke i gang før i 1825 henholdsvis i 1821.

Den har en lengde på 6,6&nbsp;km, og ved hjelp av syv sluser faller den ca. 24&nbsp;meter.

Omkring Saint-Denis er den industrielle karakter blitt bevart og kanalens forlatte kaier med sine småindustrier minner ofte om scener i en fransk film noir.

## Eksterne lenker
* 
*
Canal du Loing

**Canal du Loing** er en 49,4 km lang skipskanal i den franske region Île-de-France. Sammen med kanalene Canal de Briare, Canal latéral à la Loire og
Canal du Centre danner den en kanalkjede som gir skip en passasje fra elven Seine til elven Saône og videre til elven Rhône.

Kanalen, som ble bygd fra 1720 til 1723, og har et fall på 37 meter, ble regulert med opprinnelig 20 sluser, senere av 19 sluser.

## Litteratur
* McKnight, Hugh (2005). *Cruising French Waterways*, 4th Edition. Sheridan House. ISBN 978-0-7136-6638-0.

## Eksterne lenker
*
Canal de l’Ourcq

**Canal de l’Ourcq** er en fransk kanal som opprinnelig ble konstruert for å føre drikkevann til Paris. Kanalen begynner i den lille landsby Port-aux-Perches kommunen Silly-la-Poterie, der elven Ourcq ble kanalisert for å bli seilbar for kanalbåter. Etter 11 kilometer, ved Mareuil-sur-Ourcq i departementet Oise, begynner den som egen kanal og løper derfra 96,6&nbsp;km, til den munner ut i Bassin de la Villette i Paris. Sammen med Canal Saint-Denis og Canal Saint-Martin utgjør den det samlede kanalnett i Paris.

Arbeidet med kanalen ble startet i 1802 og var avsluttet i 1825.

Utover å sikre drikkevannsforsyningen til Paris virker kanalen også som transportvei for godstransport.

## Eksterne lenker
* 
*
Piedra Sola

**Piedra Sola** er en by i Paysandú og Tacuarembó departementene i det nordlige Uruguay.

## Befolkning
Byen hadde 210 innbyggere i 2011.

Kilde:

## Referanser


## Eksterne lenker
* Kart over Piedra Sola (INE) (spansk)
Bella Vista (Paysandú)

**Bella Vista** er en by i Paysandú-departementet i det nordlige Uruguay.

## Befolkning
Byen har 50 innbyggere *(Beregning 2011)*

Kilde:

## Transport
 Ruta 3 forbinder Bella Vista med Paysandú, Salto, Artigas og Colonia.

## Referanser


## Eksterne lenker
* Kart over Bella Vista (INE) (spansk)
Chapicuy (kommune)

**Chapicuy** er en kommune (spansk: *municipio*) i Paysandú-departementet i det nordvestlige Uruguay. Hovedstaden heter Chapicuy.

## Byer

## Historie
Chapicuy ble grunnlagt i 21. mars 2013.

## Regjeringen
Ordføreren (*alcalde*) i kommunen er Ángel Seballos (2015-2020) fra Partido Nacional.

## Referanser
Piedras Coloradas

**Piedras Coloradas** er en by i Paysandú-departementet i det nordlige Uruguay. Byen er hovedstad (spansk: *cabecera* eller *alcaldía*) i den kommunen Piedras Coloradas.

## Historie
Byen ble grunnlagt i 1890. 

## Befolkning
Piedras Coloradas har 1 094 innbyggere *(Beregning 2011)*

Kilde:

## Transport
 Ruta 90 de los Charrúas forbinder Piedras Coloradas med Porvenir og Guichón.

## Referanser


## Eksterne lenker
* Kart over Piedras Coloradas (INE) (spansk)
Schriesheim

**Schriesheim** er en by og en kommune i den nordvestlige delen av delstaten Baden-Württemberg i Tyskland. Kommunen har i underkant av 15 000 innbyggere og ligger vest for inngangen til Schriesheimer Tal. Schriesheim kommune grenser i vest mot Ladenburg, i nord mot Hirschberg an der Bergstraße, i nordøst mot Weinheim, i øst mot Heiligkreuzsteinach og Wilhelmsfeld, i sørøst mot Heidelberg og i sør mot Dossenheim.
## Referanser

## Eksterne lenker
*
Molinux

**Molinux** er en spansk Linux-distribusjon som er basert på Ubuntu. Den blir sponset av den autonome regionen Castilla-La Mancha og Fundación Ínsula Barataria.

Navnet *Molinux* kommer av det spanske ordet *molino*, som betyr «mølle» eller «vindmølle». Hver versjon av Molinux er oppkalt etter en skikkelse i den klassiske spanske novellen Don Quixote av Miguel de Cervantes.

Første versjon ble lansert i 2005. Siste versjon er 6.2 fra 28. desember 2010.
Nova (operativsystem)

**Nova** er en tidligere cubansk Linux-distribusjon som var basert på Ubuntu. Den blir sponset av den cubanske stat. Den blir utviklet i Havanna ved Universitetet for informatikk av studenter og professorer. De første versjonene var basert på Gentoo, men fra versjon 2.1 gikk utviklerne over til Ubuntu.

Første versjon ble lansert i februar 2009. Siste versjon er 4.0 fra 22. mars 2013.

## Referanser

## Eksterne lenker
*
Elsa Appelquist

**Elsa Appelquist** (født 29. september 1909 i Bergen, død 21. september 1977 i Trångsund, Sverige) var en norsk-svensk journalist og forfatter.

## Filmmanus
* 1950: *[[Mamma gör revolution]]*
* 1957: *[[Mamma tar semester]]*

## Bibliografi
* 1949: *Krig med räknesticka* (roman)

## Referanser


## Kilder
* ''Elsa Appelquist'' i Svensk Filmdatabas
Connor

**Connor** er et irsk og engelsk mannsnavn. Navnet er i dag det vanligste navnet i Irland, i formen *Conor*.

## Etymologi
*Connor* er en engelsk form av det gæliske navnet *Conchobhar*, «hundeelsker». Det kan også være dannet av etternavnet Conner fra 1200‑tallet, dannet av gammelengelsk *cunnere*, «kontrollør, inspektør». Andre former av navnet er *Conor*, *Conner* og *Konnor*.

## Utbredelse
*Connor* har vært et populært mannsnavn i England siden 1990-årene.

I USA var navnet lite brukt før 1980, men var blant de hundre mest brukte guttenavnene fra og med 1992.

*Conor* er i dag det vanligste mannsnavnet i Irland, mens *Connor* er svært vanlig i New Zealand og på Man.

|}

## Kjente personer med navnet
Personene i listene er ordnet kronologisk etter fødselsår.
### Menn
*Conor Harrington (født 1980), irsk-engelsk graffiti-kunstner
*Conor Oberst (født 1980), amerikansk sanger
*Conor Patrick (født 1982), irsk-norsk musikkprodusent
*Conor McGregor (født 1988), irsk kampsportutøver
*Connor McDavid (født 1997), canadisk ishockeyspiller
*Connor Franta (født 1992), amerikansk vlogger og skribent
*Connor Cook (født 1993), amerikansk quarterback
### Kvinner
*Conner Gorry, amerikansk blogger og forfatter

## Annen bruk av navnet

## Referanser


## Litteratur

## Eksterne lenker
Mamma gör revolution

***Mamma gör revolution*** er en svensk kortfilm fra 1950. Filmen var Mimi Pollaks regidebut og i rollene ses blant andre Anna Lindahl, Holger Löwenadler og Lars Ekborg.

Filmens litterære forlegg var hørespillet med samme navn av den norskfødte forfatteren Elsa Appelquist, som hadde premiere 16. oktober 1949 i Sveriges Radio. Appelqvist skrev også filmmanuset.

Folkrörelsernas Filmorganisation (Filmo) och Kooperativa Förbundet hadde i 1949 bestemt seg for å spille inn et antall kortfilmer for ikke-kommersiell visning for husmødre og desslike. Tiltaket kom imidlertid til å stanse etter to filmer, hvorav den første var *Mamma gör revolution* (1950) og den andre var *Malin går hem* (1953), også den regissert av Pollak. Rettighetene til *Mamma gör revoltion* ble senere solgt til selskapet Produktion S. Bauman AB som gjorde en nyinnspilling av filmen under navnet *[[Mamma tar semester]]* (1957).

## Innspillingsfakta
Filmen ble spilt inn i 1950 i Filmoateljén i Stockholm.

## Handling
Ester Andersson blir nedtrykt av sin mann og sitt eldste barn og hun bestemmer seg derfor for å reise bort og i stedet forsørge seg selv. I hennes fravær innser hjemmet hvilken betydning hun har hatt og  får etterpå en annen stilling i familien.

## Rolleliste
*Anna Lindahl – Ester Andersson, husmor
*Holger Löwenadler	– Kalle Andersson, hennes mann
*Lars Ekborg – Göran, Esters og Kalles sønn
*Yvonne Lombard – Linnéa, Esters og Kalles datter
*Ulf Berggren – Den yngste sønnen
*Birgitta Valberg – Sylvia, Esters søster
*Margaretha Krook – Dame i veskebutikk
*Renée Björling – En byfrue
*Nils Hultgren – En arbeider

## Referanser


## Eksterne lenker
*
Ut av mitt hjerte

***Ut av mitt hjerte*** er det 1. studioalbumet til Guri Schanke som ble gitt ut i 2015.

## Sporliste

# «Sjanseløs» (av Elin Nygård, også singel)
# «Kjærlighet som kommer»
# «Engel»
# «Når du sover»
# «Kom ut kom fram»
# «Takk»
# «Ut av mitt hjerte»
# «Et øyeblikk» 3:29 (av Hanne Sørvaag og Kim Edward Bergseth, også singel utgitt juni 2015)
# «Elsker jeg deg»
# «Jeg kan slippe tak»

## Referanser
Flageolett (strengeinstrumenter)

:*For treblåseinstrumentet, se [[Flageolett]]*
**Flageolett** (uttales *[flasjålet't]*) på strengeinstrumenter er en fløyte- eller plystreaktig overtone man får når man berører strengens naturlige delingspunkter mens den spilles. Strengen skal ikke presses mot gripebrettet, bare berøres nok til at strengens grunnfrekvenser stoppes, og overtonefrekvensene fremheves. Flageoletter brukes på både stryke- og klimpreinstrumenter.

Flageoletter finnes på flere nøyaktige punkter langs instrumentets hals. Dersom man «deler» strengen nøyaktig i to (1/2) vil flageoletten være samme tone som den løse strengen. Hver halvdel kan igjen deles nøyaktig i to (1/4 og 3/4), og man finner også den samme tonen, men med et litt annet preg. På instrumenter som har gripebrett med bånd, vil disse punktene alltid være nøyaktig der et bånd står. 12. bånd som står ved strengens oktav deler strengen nøyaktig i to (1/2), og 5. bånd er midtveis (1/4) mellom oversadel og 12. bånd. Flageoletter med ulike toner finnes videre på mange punkter på stengen (alle brøker), men enkelte har begrenset evne til å «synge», og derfor begrenset musiserende verdi. 

Man kan også lage *kunstige flageoletter* ved å holde strengen mot gripebrettet som vanlig, og berøre den klingende delen av strengen sine delingspunkter med den andre hånden. Siden strengen er kortere vil delingspunktene ha flyttet seg på halsen, og tonene vil være endret.

## Referanser


## Eksterne lenker
* Cello harmonics, nettstedet *lunanova.org*
* Learn to play harmonics on the violin, nettstedet *fiddlerman.com*
* A Complete Map of Fret-board Harmonics, nettstedet *ultimate-guitar.com*
* Fingerstyle Guitar: Harmonics Got Crazy, nettstedet *youtube.com*
Eir Aoi

**Eir Aoi** (藍井 エイル *Aoi Eiru*, født 30. november 1988) er en japansk sanger fra Sapporo på Hokkaido. Hun lager musikk for SME Records.

## Biografi
Aoi begynte sin sangkarriere i et band mens hun gikk på videregående skole. Hun opptrådte i offentligheten og ga ut debutsingelen «Memoria» 19. oktober 2011. Den ble brukt som den første outrosangen i animeserien *[[Fate/Zero]]*. Den andre singelen, «Aurora», ble utgitt 5. september 2012, og ble brukt som den fjerde åpningssangen i animeserien *[[Mobile Suit Gundam AGE]]*. Den tredje singelen, «Innocence», ble gitt ut 21. november 2012 og ble brukt som den andre åpningen i animeserien *[[Sword Art Online]]*. Hennes første album, *Blau*, ble lansert 30. januar 2013.

Aois fjerde singel, «Cobalt Sky», kom ut 26. juni 2013. Hennes femte singel, «Sirius», kom 13. november 2013 og ble brukt som åpningssang i animeserien *[[Kill a Kill|Kill la Kill]]*. En av hennes andre sanger, «Sanbika», ble også brukt gjennomgående gjennom den serien. Aois sjette singel, «Niji no Oto» (虹の音) ble gitt ut 1. januar 2014, og ble brukt i spesialversjonen av *Sword Art Online*, kalt *Sword Art Online: Extra Edition*. Hennes syvende singel, «Ignite» kom 20. august 2014 og ble brukt som den første åpningssangen i den andre sesongen av *Sword Art Online*, kalt *Sword Art Online II*. Hennes åttende singel, «Tsunagaru Omoi» kom ut 12. november 2014 og ble brukt som åpningssang iTBS-showet *Rank Okoku*. Hennes niende singel, «Genesis» ble hadde premieredato 18. februar 2015 og ble brukt som outrosang i den andre sesongen av animeserien *[[Aldnoah Zero]]*. Hennes tiende singel, «Lapis Lazuli» ble utgitt 22. april 2015 og ble brukt som outrosang i animeserien *[[The Heroic Legend of Arslan]]*. Hennes tolvte digitale singel, «Cynthis no Hikari», kom ut 25. mars 2015 og ble brukt som åpningssang i videospillet *[[Sword Art Online: Lost Song]]*. Hennes tredje album, *D'Azur*, ble utgitt 24. juni 2015, mens hennes ellevte singel, «Shoegazer», kom 28. oktober 2015.

## Diskografi

### Album

### Singler

## Referanser


## Eksterne lenker
* 
* 
* 
* 
* Offisiell blogg
Darren

**Darren** er et engelsk mannsnavn med usikker opprinnelse. Navnet er vanlig blant annet i Irland.

## Etymologi
*Darren* har usikker opprinnelse. Det kan være en engelsk form av irske *Darragh* eller *Dáire*, «eik». Det kan også være en variant av *Darrell*, som har opprinnelse i det franske etternavnet *D'Arielle*, «fra Arielle». *Darren* er også et walisisk ord for «kant» og brukes i flere walisiske stedsnavn.

Andre former av navnet er blant annet *Daren*, *Darin*, *Daryn*, *Darian* og *Darrin*.

## Utbredelse
*Darren* var et populært mannsnavn i England i 1970- og 1980-årene.

*Darren* var et populært navn i USA fra 1960- til 1990-årene og hadde en popularitetstopp med 0,3% i 1965.

|}

## Kjente personer med navnet
Personene i listen er ordnet kronologisk etter fødselsår.
*Darren McGavin (1922&ndash;2006), amerikansk skuespiller
*Darren Aronofsky (født 1969), amerikansk filmregissør
*Darren Hardy (født 1971), amerikansk skribent
*Darren Hayes (født 1972), australsk sanger
*Darren Shan (født 1972), irsk forfatter
*Darren Morfitt (født 1973), amerikansk skuespiller
*Darren Collison (født 1987), amerikansk basketballspiller
*Darren Criss (født 1987, amerikansk skuespiller
*Darren Espanto (født 2001), canadisk sanger
*Darren Woolley, australsk forretningsmann

## Annen bruk av navnet
*Darrin Stephens, rollefigur i TV-serien *[[Bewitched]]* fra 1960-tallet

## Referanser


## Eksterne lenker
Mefosselva

**Mefosselva** er ei elv i Flatanger og Namsos kommuner i Trøndelag. Den er 8,5 kilometer lang og er en del av Lauvsnesvassdraget.

Elva har utspring på Mefossheia i Namdalseid, som en rekke små bekker som samles og renner mot nord og danner den rundt 150 meter høye Mefossen, som ligger på kommunegrensa. Etter Mefossen snur elva mot vest og renner i et meanderende løp gjennom den flate og myrlendte dalbunnen. Nederst i dalen renner den sammen med Eidbygdskarelva som kommer inn fra sør. Mefosselva munner ut i østenden av Beingårdsvatnet. På sørsida av elva, fra samløpet med Eidbygdskarelva til munningen, ligger Beingårdsmyra naturreservat.

## Referanser
Mamma tar semester

***Mamma tar semester*** er en svensk filmkomedie fra 1957, regissert av Schamyl Bauman. Det litterære forelegget var Elsa Appelquists hørespill, *Mamma gör revolution*, som ble sendt i Sveriges Radio i 1949. 

Dette var den andre filmatiseringen av hørespillet. Den første var en kortfilm fra 1950 med samme tittel som hørespillet.

## Handling
*Karin* er husmor og bor i Trosa med sin arbeidskrevende familie, ektemannen *Ragnar* og to sønner. En dag overraskes hun av et besøk av sin søster *Sylvia*, motedirektør i Stockholm, som hun ikke har sett på seks år. *Sylvia* [stannar] på middag og hun merker at *Ragnar* behandler søsteren som en hjemmeslave. Hun forsøker å overtale *Karin* om å følge med henne til Stockholm for å få litt ferie og etter en krangel med sin mann bestemmer *Karin* seg for å reise.

## Rolleliste
*Gerd Hagman - *Karin Forsberg*
*George Fant - *Ragnar Forsberg, bussjåfør
*[[Karl-Arne Holmsten]] - *Ingeniør Gunnar Broms*
*[[Gaby Stenberg]] - *Sylvia Törnell*
*[[Elsa Carlsson]] - *Elisabeth Broms, Gunnars mor*
*[[Torsten Lilliecrona]] - *Martin Broms, Gunnars bror*
*[[Stig Järrel]] - *Direktør Sandell*
*[[Sven Almgren]] - *Lennart*
*[[Sten Mattsson]] - *Gunnar*
*[[Mona Malm]] - *Gittan Broms*
*[[Rut Holm]] - *Fru Jansson*
*[[Bellan Roos]] - *Kokke''

## Referanser


## Eksterne lenker
*
Agata

**Agata** er et kvinnenavn som betyr «god, edel». Navnet er i dag vanlig blant annet i Polen. En navnebærer er den polske skuespilleren Agata Buzek.

## Etymologi
*Agata* er en variant av *Agatha*, og stammer fra det greske kvinnenavnet *Ἀγαθή* (*Agathḗ*), som er avledet av adjektivet *ἀγαθός* (*agathós*), «god, edel». 

Merk at ordet *agata* betyr «agat» på italiensk, tagalog, baskisk og korsikansk.

## Utbredelse
Navnet ble utbredt i kristen tradisjon gjennom den hellige Agata av Sicilia, en kristen martyr fra 200‑tallet, hvis kult bidro sterkt til navnets spredning i Sør‑ og Øst‑Europa. 

Navnet *Agata* var mest brukt i Norge i 1980-årene og hadde en popularitetstopp med 0,1 % i 1985.

*Agata* er i dag et vanlig kvinnenavn blant annet i Polen.

|}

## Navnedag
*Agata* har navnedag i flere land, oftest 5. februar, men har ikke noen norsk navnedag.

## Kjente personer med navnet

Personene i listen er ordnet kronologisk etter fødselsår.
* Agata av Sicilia (ca. 231–251), romersk‑siciliansk kristen martyr og helgen
* Agata Kornhauser-Duda (født 1972), polsk lærer og førstedame
* Agata Kulesza (født 1971), polsk skuespiller
* Agata Buzek (født 1976), polsk skuespiller og modell

## Referanser


## Eksterne lenker
* 
*
Conner

**Conner** (*Bayan ng Conner*) er en kommune på Filippinene. Kommunen ligger på øya Luzon, og er provinsen Apayaos folkerikeste, med en folkemengde på  innbyggere i år 2015.

## Navn
Kommunen har sitt navn etter den amerikanske ingeniør Norman Conner som stod for konstruksjonen av hovedveiene i området som nå blant annet dekkes av provinsen Apayao, og på denne måten brøt den isolasjon fra omverdenen som det var preget av tidlig i den amerikanske era. 

## Barangayer
Conner er inndelt i 21 barangayer.

## Referanser




## Kilder
* 2015 Census of Population and Housing Report Philippine Statistics Authority
Æthelweard

**Æthelweard** er et gammelengelsk mannsnavn.

## Etymologi
Navneleddet *æthel* er dannet av gammelengelske *æthel*, «edel». Den norrøne formen av leddet er *aðal*.
Navneleddet *weard* er dannet av gammelengelske *weard*, «vokter». Den norrøne formen av leddet er *vǫrðr*.

*Aðalvarður* er en islandsk form av navnet.

## Utbredelse
*Æthelweard* er kjent brukt i England fra 700-tallet. *Æthelweard* var et populært mannsnavn i England fra 900-tallet til 1000-tallet.

## Kjente personer med navnet
Personene i listen er ordnet kronologisk etter fødselsår.
*Æthelweard av East Anglia (død 854), konge av East Anglia
*Æthelweard av Wessex (900-tallet), historiker og ealdorman av Wessex
## Referanser


## Eksterne lenker
Ealdred

**Ealdred** er et gammelengelsk mannsnavn.

## Etymologi
Navneleddet *eald* har opprinnelse i urgermanske **alða-*, «gammel». Den norrøne formen av leddet er *aldr*.
Navneleddet *red* har opprinnelse i gammelengelske *rǣd*, «råd». Den norrøne formen av navneleddet er *ráð*.

## Utbredelse
*Ealdred* er kjent brukt i England fra 700-tallet. *Ealdred* var et populært mannsnavn i England fra 800-tallet til 900-tallet.

## Kjente personer med navnet
Personene i listen er ordnet kronologisk etter fødselsår.
*Ealdred av Worcester (død 1069), biskop av Worcester og erkebiskop av York

## Referanser


## Eksterne lenker
Aust-Agder Husflidslag

**Aust-Agder Husflidslag** ble etablert i 1925 etter initiativ fra Aust-Agder Ungdomslag og Aust-Agder Landbruksselskap.

## Historikk
Første formann var ingeniør i Aust-Agder Kraftverk Halvor Hektoen. Formålet med foreningen var å vekke forståelse for den økonomiske og moralske betydning av arbeid i ledige stunder, enten det gjaldt reparasjoner eller produksjon av ting til eget hjem eller det var ting som kunne selges. I tillegg til å arbeide for husflid både til hjemmebruk og for salg, gav husflidslaget også økonomisk støtte til blant annet Ebenezer Kvindelige Industriskole. I 1932 gikk laget inn under Norges Husflidslag. Dette året fikk styret også inn sine to første kvinnelige medlemmer, Dorothea Fløistad og Aasta Vormeli.

## Oppslutning
Til tross for stor aktivitet, hadde husflidslaget i starten ikke andre medlemmer enn de som satt i styret. Etter hvert økte medlemsmassen, ikke minst som et resultat av tilsluttede lokallag. Et foreløpig toppunkt kom rundt 1980 da laget hadde en total medlemsmasse på 1801 medlemmer.

## Arkivet
Arkivet etter Aust-Agder husflidslag er i dag oppbevart på KUBEN i Arendal. Arkivet består av blant annet møtebøker, korrespondanse, regnskap og årsmeldinger, og dekker perioden fra oppstarten i 1925 og frem til 1999.

## Referanser
Netrunner

**Netrunner** er en fri og åpen Linux-distribusjon for x86-32 og x86-64. Netrunner kommer i to utgaver: *Main* som er basert på Kubuntu og som lanseres i samsvar med utgivelsessyklusen til Kubuntu, og *Rolling* som er basert på Manjaro Linux og derfor er et derivat av Arch Linux. Begge versjoner har KDE som standard skrivebordsmiljø.

Versjon 1 ble lansert 18. mars 2010. Siste versjon er versjon 16, som ble lansert 13. november 2015.
## Eksterne lenker
*
NUbuntu

**nUbuntu** (**Network Ubuntu**) er en tidligere Linux-distribusjon som var basert på Ubuntu. nUbuntu ble lansert som en LiveCD og kom sammen med verktøy for testing av nettverk og tjenere.

Versjon 1 ble lansert 18. desember 2005. Siste versjon var versjon 8.2, som ble lansert 16. desember 2008.
Beingårdselva

**Beingårdselva** er ei elv i Flatanger kommune i Trøndelag. Den er en del av Lauvsnesvassdraget og er 2,5 kilometer lang.

Elva dannes ved samløpet mellom Smålielva, som kommer fra Djupvatna vest for Grønlifjellet, og Grønlielva, som kommer fra Beingårdsheia. Den munner ut lengst sør i Beingårdsvatnet. Fv491 går langs den midtre del av elva.

## Referanser
Fossvikelva

**Fossvikelva** er ei elv i Flatanger kommune i Trøndelag. Den har utspring på Fossvikfjellet og renner først mot øst via Svartvatna ned til Honnavatnet. Derfra snur den mot vest og renner via Millomvatnet og Nervatnet ned til Fossvika på østsida av Jøssundfjorden.

Utløpet fra Honnavatnet er sperret av en demning, og vannføringen overføres via en kort tunnel til Litlhonnavatnet i Lauvsnesvassdraget for å utnyttes til kraftproduksjon i Morkenfoss kraftverk. Overføringen utgjør rundt tre fjerdedeler av Fossvikelvas naturlige vannføring.

## Referanser
Sandvolleyball under Middelhavslekene 2013

**Sandvolleyball under Middelhavslekene 2013**. Sandvolleyball var en av flere sporter under de syttende middelhavslekene som ble arrangert i Mersin i Tyrkia i perioden 20. til 30. juni 2013. Det var tredje gangen som sandvolleyball var med på programmet under middelhavslekene. Det var en turnering for menn og en for damer. Spania ble beste nasjon, de vant begge gullmedaljene.

## Medaljer

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Honnavatnet

**Honnavatnet** (også kalt *Hundavatnet*, sørsamisk: *Tjåerviejaevrie*) er en innsjø i Flatanger kommune i Trøndelag. Den er regulert som magasin for Morkenfoss kraftverk. Innsjøens naturlige utløp er mot vest til Fossvikelva, men via en demning ved Honnavassøset og en kort tunnel blir vannføringen ført over til Litlhonnavatnet i Lauvsnesvassdraget. De to innsjøene reguleres med samme reguleringshøyder med en demning ved utløpet fra Litlhonnavatnet.

## Referanser
Litlhonnavatnet

**Litlhonnavatnet** (også kalt *Litle Hundavatnet*) er en innsjø i Flatanger kommune i Trøndelag. Den har utløp til Honnavassbekken som renner ned til Beingårdsvatnet. Innsjøen er regulert som magasin for Morkenfoss kraftverk med en demning ved utløpet. I tillegg til det naturlige avløpet blir vannføringen fra Honnavatnet i Fossvikelvas nedbørfelt overført til Litlhonnavatnet via en kort tunnel. De to innsjøene reguleres med samme reguleringshøyde.

## Referanser
Båtulykken i Thekkady

**Båtulykken i Thekkady** inntraff 30. september 2009 da turistbåten «Jalakanyaka», en dobbel-dekker, kantret og la seg opp-ned i innsjøen Thekkady i Periyar nasjonalpark, Kerala, India. I ulykken døde 45 turister, de fleste fra Delhi og Kolkata.

## Redningen

I den 777&nbsp;km2 store nasjonalparken er det ville dyr, blant annet elefanter.

Et redningsteam hentet opp 26 lik og to overlevende. De første ble reddet før lokale og statlige representanter kom til stedet. Ingen av de som kom først hadde dykkerutstyr. Dykkere fra den indiske marine kom til stedet fem-seks timer senere. Ytterligere 40–50 dykkere fra marinens hovedkvarter i Kochin kom til og hjalp med å hente opp omkomne. Den 3. oktober fortsatte letingen etter omkomne.

Representanter fra myndighetene i Kerala, turistmisteren og ministeren for vann- og naturforekomster kom til ulykkesstedet sent på natten og ledet redningsarbeidet.

## Undersøkelser

Opprinnelig ble det oppgitt at det var 74 passasjerer ombord, men politiet fant senere ut at det var 87, noen av de overlevende passasjerene hadde i forvirringen forlatt åstedet uten å melde fra.

## Etterspill

Den 2. oktober ble det kjent at myndighetene ville betale for transport av likene til sine hjemsteder og betale fem lakhs rupi (om lag  kroner) til de avdødes nærmeste. 
Delstatsregjeringen i Kerala forlangte rettslig granskning av tragedien.

Rormannen, Victor Samuel, manglet erfaring med fartøyet og de nødvendige kvalifikasjonene for å kunne operere det. Fartøyet var modifisert, noe som hadde gjort det ustabilt. Det hadde ikke blitt testet og resertifisert etter modifiseringen. Da ulykken inntraff hadde det også tolv passasjerer utover det fartøyet var sertifisert for. I tillegg hadde ikke passasjerene tilgang til redningsvester og de på toppdekket satt på usikrede plaststoler.

Samuel og en annen av besetningen ble arrestert 5. oktober, anklaget for å ha «forårsaket død utilsiktet.»

## Kritikk
Opposisjonslederen i Keralas parlament, Oommen Chandy, kritiserte granskningen, påstod at den forsøkte å gjøre rormannen til syndebukk og ansvarlig for tragedien. Den indiske avisen *Deccan Herald* hevdet ulykken var «*et resultat av ren uaktsomhet*.» I ettertid ble ytterligere fire personer arrestert i forbindelse med ulykken.

## Referanser
Marcus Barnholt

**Marcus Barnholt** (også *Barenholt*, født 28. juni 1637 i Skien, død 29. november 1695 samme sted) var  borgermester i Skien fra 1663, magistratspresident samme sted fra 1682 og assessor i Overhoffretten i perioden 1682—1693.

Han var sønn av borgermester i Skien Caspar Barnholt (1600–1670) og Dorthe Zachariasdatter. Barnholt studerte teologi såvel som filosofi og jus på reiser rundt i Europa. Han ble gift første gang den 15. januar 1665 med Margrethe Stockfleth (1642–1685), datter av biskop i Christiania Henning Stockfleth (d. 1664) og Magdalena Schnell (d. 1674). Andre gang giftet han seg den 31. mars 1687 med Juliane Augustua Cranenburg.

## Referanser
Fuglane (1968)

***Fuglane*** (polsk: **) er en polsk film fra 1968, regissert av Witold Leszczyński. Den er basert på Tarjei Vesaas' roman, *[[Fuglane]]*, som utkom i 1957.

Leszczyński har maktet å gjenskape det symbolmettede språket til Vesaas med filmatiske virkemidler. Især er filmen kjent for anvendelsen av perspektivløse bildeutsnitt og klassisk musikk.

## Handling
Hovedpersonen *Mateusz* er en følsom mann, sett på av andre mennesker som en *«enkel sjel»*. Sammen med søsteren *Olga* bor han i en hytte omgitt av skog på bredden av en innsjø. *Matthis* bruker sin tid på å fundere på den omkringliggende naturen som han elsker. På én av sine båtturer til den andre siden av innsjøen bringer han med seg en ung skogsarbeider, *Jan*, som flytter sammen med *Olga* og innleder et forhold til henne. *Mateusz* opplever seg selv i økende grad som fremmed og annerledes i det som før var kjent. Han bestemmer seg for å begå selvmord.

## Rolleliste
* Franciszek Pieczka - *Mateusz*
* Anna Milewska - *Olga*
* Wirgiliusz Gryń - *Jan*
* Aleksander Fogiel - *Vert*
* Hanna Skarżanka - *Vertinne*
* Małgorzata Braunek - *Anna*
* Maria Janiec - *Ewa*
* Elżbieta Nowacka - *Jente*
* Kazimierz Borowiec - *Gutt*
* Aleksander Iwaniec - *Jeger*
* Joanna Szczerbic

## Kilder
*Braaten, Lars Thomas: ''Introduksjon til film: historie, teori og analyse'' Oslo: Ad notam Gyldendal, 1996, s. 229 ISBN 8241706650 (h.)
*Bjørgum, Birgit: ''Filmer basert på norsk dramatikk: Fuglane'' i Bergen offentlige bibliotek
*''Żywot Mateusza'' i filmpolski.pl

## Eksterne lenker
*
Canal de Briare

**Canal de Briare** er en av Frankrikes eldste kanaler. Den knytter forbindelse mellom elvedalene til elvene Loire og Seine. Den er  lang og del av Bourbonnaisruten fra Saint-Mammès ved Seinen til Chalon-sur-Saône ved Saône.

Kanalen stiger gjennom tolv sluser om lag  og faller så  gjennom de gjenværende 24 sluser.

## Konstruksjon
Kanalen ble påbegynt av Maximilien de Béthune, duc de Sully, med støtte fra kong Henrik IV, for å fremme kornhandelen og redusere matmangel. Byggingen begynte i 1604 og kanalen var ferdig i 1642. Mellom seks og tolv tusen mann arbeidet påprosjektet. Hugues Cosnier fikk kontrakten til denne første kanal i Europa som krysset et vannskille. For dette var det nødvendig med sluser. En trapp med syv sluser ble bygd i Rogny-les-Sept-Écluses. (Denne ble omgått i 1887, men er bevart som minnesmerke.)

Etter at Henrik IV ble myrdet måtte Hugues Cosnier oppgi prosjektet i 1611. I 1638 søkte Guillaume Boutheroue og Jacques Guyon om å få gjenoppta arbeidet, og fikk brevpatent på det av Ludvig XIII. Sammen med andre adelsmenn opprettet de «Compagnie des seigneurs du canal de Loyre en Seine», og arbeidet var fullført i 1642.

Det ble bygd mange reservoarer, i Turfs, Chesnoy, Grand-rû, Tilery, Du Chateau, Cahauderie, Beaurois og Bourdon, og dessuten Moutiersreservoaret ved elven Loing.  Vannkilden var Étang de la Gazonne.

## Bruk
På midten av 1700-tallet var det mer enn 500 vinlektere som bragte viner fra Auvergne, Mâcon, Beaujolais, Sancerre og Languedoc på kanalen. Andre fraktvarer var tennved, tømmer, kull og jern, fajanse fra Nevers og frukt fra Auvergne. Pramgragingen ble foretatt av mennesker, vanligvis to per båt.

Vannmangel i reservoarene og i Loire førte ofte til stillstand  2–3 måneder i året.

## Modifikasjoner

Staten kjøpte tilbake kanalen i 1860. På grunn av tørkeperiodene som førte til for lav vannstand, ble det bygd en pumpestasjon i 1894 og 1895 for å få pumpet vann opp tiil kanalens høyeste punkt. Briareakvadukten ble bygd over Loire i Briare mellom 1890 og 1896 av ingeniøren Abel Mazoyer for å knytte kanalen sammen med Canal latéral à la Loire (bygd mellom 1820 og 1830).

## Referanser


## Eksterne lenker
*
Ezzine

**Ezzine** kan vise til:

* Ali Ezzine (født 1978), marokkansk hinderløper
* Hamid Ezzine (født 1983), marokkansk hinderløper
Maigullslekta

* maigull
* dvergmaigull
* kystmaigull

**Maigullslekta** (*Chrysosplenium*) er ei slekt i sildrefamilien. 

Artene er lave, flerårige urter, og de har som regel knoll eller utløpere. Bladene har stilk og kan sitte motsatt eller spredt. Blomstene er firetallige og sitter flere sammen i en flat kvast omgitt av store gulgrønne eller grønne støtteblad. Det er fire begerblad, ingen kronblad, to grifler og fire eller åtte pollenbærere. Frukten er en kapsel med mange frø. 

Disse plantene vokser som regel på fuktige, skyggefulle steder i skog. De har en vid utbredelse i arktiske og tempererte strøk på den nordlige halvkule, og det er også to arter i sørlige Sør-Amerika. Tre arter vokser i Norge, maigull, dvergmaigull og kystmaigull.

## Litteratur
* 
* 
* 
* 
* 
* 

## Eksterne lenker

*
Karate under Middelhavslekene 2013

**Karate under Middelhavslekene 2013**. Karate var en av flere sporter under de syttende middelhavslekene som ble arrangert i Mersin i Tyrkia i perioden 20. til 30. juni 2013. Det var tredje gangen som karate var med på programmet under middelhavslekene. Det ble konkurrert i fem klasser for kvinner og fem for menn. Alle tapende semifinalister fikk bronsemedaljer. Tyrkia ble beste nasjon med seks gullmedaljer foran Egypt og Italia med to hver.

## Medaljer

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Ulvåa (sideelv til Flisa)

**Ulvåa** er ei elv i Åsnes, Våler, Elverum og Trysil kommuner i Innlandet. Den springer ut fra Ulvsjøen vest for Osensjøen i Trysil, og ender opp i samløp med Halåa og danner Flisa. De nederste 10 kilometer danner elva grense mellom kommunene Åsnes og Våler.

Ulvåa er den sureste av elvene i Flisavassdraget (lav pH), og dette har innvirkning også nedover Flisa.

## Referanser
Victoria (1935)

***Viktoria*** () er en tysk dramafilm fra 1935, regissert av Carl Hoffmann. Manuset bygger på Knut Hamsuns roman, *[[Victoria (roman)|Victoria]]*, fra 1898.

## Handling
Historien finner sted mot slutten av 1800-tallet. Johannes er en enkel møller-sønn som ønsker å bli en berømt forfatter. Hans kjærlighet til Victoria er skjebnesvangert på grunn deres forskjellige sosiale klasser. De to møtes for første gang når Johannes er 14 år gammel, og Victoria er 10 år gammel. Johannes og Victoria kjenner hverandre gjennom Victorias bror Ditlef, som Johannes en gang gikk på skole sammen med. Johannes har alltid vært interessert i Victoria, men de klarte ikke å opprettholde kontakten med hverandre. Johannes forsøker alt han kan for å imponere Victoria, og begge to er klar over de romantiske følelsene deres for hverandre. Men klasse-forskjellene deres, som på den tiden var av stor betydning for et potensielt ekteskap, er fremdeles uoverkommelige for dem.

Victoria innser at kjærligheten til møllerens sønn er sjanseløs, og hun underordner seg endelig foreldrenes vilje. Den unge kvinnen blir tvunget av sin fattige far til å gifte seg med den langt mer velstående Otto, et av Victorias søskenbarn. Faren til Victoria håper at denne forbindelsen endelig kan gjøre det mulig for dem å sørge for oppussing av herregården deres. I mellomtiden skaper Johannes seg et navn som forfatter, og har forlovet seg med unge Camilla. De møttes når Johannes reddet henne fra en båt, hvor hun falt over bord og nesten druknet. I mellomtiden er Victorias nye tilværelse øde og følelsesmessig elendig. Men en dag dør Otto på grunn av en jakt-ulykke, noe som igjen betyr en usikker økonomisk fremtid for Victoria og hennes foreldre.

Victoria håper nå å bli lykkelige sammen med Johannes igjen, men han forteller henne at han nå har forlovet seg med Camilla. Etter Ottos dødsfall ser ikke faren til Victoria lenger noe håp om å redde seg selv, eller eiendommen deres. I et anfall av desperasjon setter han deretter hele sin egen eiendom i brann, og han dør i dette flammehavet. Victoria forlater deretter barndomshjemmet sitt, som alltid hadde brakt henne slik uflaks. Han reiser til storbyen sammen med moren sin, men snart blir hun alvorlig syk. Til slutt dør Victoria, fremdeles ung, av tuberkulose. I et brev forsøker Johannes deretter å forklare hvorfor Victoria måtte opptre som hun gjorde.

## Om filmen
Denne filmversjonen holder seg strengt til romanen og forteller det hele fra møllersønnen Johannes' synspunkt, ulikt Bo Widerbergs og spesielt Torun Lians versjoner. De gir mer rom for Victorias opplevelser. 

Filmen ble innspilt i Baroniet Rosendal, i Jondalen, i Gamle Bergen samt andre steder på Vestlandet.

## Rolleliste (i utvalg)
* Luise Ullrich - Viktoria 
* Mathias Wieman - Johannes 
* Alfred Abel - Slottsherren 
* Erna Morena - Slottsherrerinnen
* Helmut Hoffmann - Ditlef 
* Theodor Loos - Kammerherren 
* Maria Seidler - Kammerherrerinnen 
* Heinz von Cleve - Otto
* Bernhard Goetzke - Mølleren, Johannes' far 
* Margarete Schön - Møllersken, Johannes' mor 
* Paul Bildt - Professor

## Referanser


## Eksterne lenker
*
Padling under Middelhavslekene 2013

**Padling under Middelhavslekene 2013**. Padling var en av flere sporter under de syttende middelhavslekene som ble arrangert i Mersin i Tyrkia i perioden 20. til 30. juni 2013. Det var sjuende gangen som padling var med på programmet under middelhavslekene. Det var seks øvelser, fire for menn og to for kvinner. Slovenia ble beste nasjon med to gullmedaljer foran Spania som også vant to gull.

## Medaljer

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Lennaelva

**Lennaelva** er ei elv i Flatanger kommune i Trøndelag. Den er 1,95 kilometer lang og renner fra Beingårdsvatnet til Gårdsetervatnet. Elva utnyttes til kraftproduksjon i Morkenfoss kraftverk, og utløpet fra Beingårdsvatnet reguleres med en demning over elva på toppen av Selafossen. Lenger ned i elva ligger Lennafossen.

## Referanser
Wenche-Lin Hess

**Wenche-Lin Hess** (født 1975) er en norsk bueskytter. Hun representerte landet sitt under to OL, der hennes beste resultat var en 17.-plass.

Hun kom tilbake til konkurranse i 2019, og vant et sølv ved NM-mesterskapet i april 2019, hvor partneren hennes Martinus Grov vant gull.

## Medaljer i norske mesterskap

## Referanser


## Eksterne lenker
*
OpenGEU

**openGEU** er en tidligere Linux-distribusjon som var basert på Ubuntu. Den benyttet skrivebordsmiljøene GNOME og Enlightenment og kjørte på x86-32 og x86-64. Den ble opprinnelig kalt **Geubuntu**, men skiftet navn 21. januar 2008.

Versjon 7.04, som var første versjon, ble lansert 18. september 2007. Siste versjon var versjon 9.10, som ble lansert 27. januar 2010.
## Eksterne lenker
*
Øyvind Knutsen

**Øyvind Christoffer Vogt Knutsen** (født 1994) er en norsk tidligere fotballspiller.

I sesongen 2015 ble han den keeperen i 1. divisjon fotball for menn som slapp inn færrest mål, med 28 mål på 30 kamper. I tillegg holdt han nullen i hele 12 oppgjør, som var best av samtlige keepere i divisjonen.

Han høstet mye skryt fra mange hold for debutsesongen i 1. divisjon, og var blant kandidatene til Årets lag satt opp av Jørgen Klem i TV2.

Knutsen har tidligere spilt for Vålerenga mellom august 2012 og desember 2013. Han ble hentet fra Tønsberg for rundt en halv million kroner. Dette var et resultat av et meget vellykket prøvespill der Øyvind Knutsen ble avgjørende i finalen i JET-cup mot Rosenborg. Først utlignet han Rosenborgs ledelse med et kraftfullt hodestøt på corner i tilleggsminuttene, før han også ble helt i straffekonkurransen. 

Tidlig i karrieren var Knutsen på prøvespill i Liverpool FC. Der ble han bedømt av enorme fotballpersonligheter som Kenny Dalglish, men imponerte ikke helt nok til å bli tilbudt kontrakt av Merseyside-giganten.

Han var med Rosenborg på treningssamling til Gran Canaria i januar 2017.

## Landslaget
4. oktober 2016 erstattet han Per Kristian Bråtveit i den Norske U21-troppen til kampene mot Sveits og Kasakhstan. 3. november 2016 ble han tatt ut i U21-troppen til kampene mot Serbia 11. og 15. november 2016.

## Referanser


## Eksterne lenker
* 
* Øyvind Christoffer Knutsen fotball.no
Peppermint Linux OS

**Peppermint Linux OS** er en nettskybasert Linux-distribusjon som er basert på Lubuntu, et derivat av Ubuntu. Den benytter skrivebordsmiljøet LXDE. og er beregnet for datamaskiner med relativt lave maskinvare-ressurser.

Første versjon ble lansert 9. mai 2010. Siste versjon er Peppermint-6-20150904 Respin, som ble lansert 6. september 2015.

## Referanser

## Eksterne lenker
*
MS «Polarsyssel»

**MS «Polarsyssel»** er Sysselmesteren på Svalbards tjenestefartøy.

I mars 2013 skrev Havyard kontrakt med det islandske rederiet Fafnir Offshore om bygging av et Havyard 832 L WE plattformforsyningsskip (PSV). Måneden etter hadde Fafnir sikret langtidskontrakt for skipet. Avtalen var da at skipet skulle operere seks måneder av året i seks år for Sysselmesteren på Svalbard.

Lørdag 20. september 2013 ble «Polarsyssel» døpt i Longyearbyen på Svalbard.

Gudmor for «Polarsyssel» var Inger Aarvaag Stokke, som jobber ved Polaravdelingen i Justis- og beredskapsdepartementet og tidligere var ansatt ved Sysselmesteren på Svalbard.

## Referanser


## Eksterne lenker
* 
*
Maximilien de Béthune

**Maximilien de Béthune, baron de Rosny, hertug av Sully** (født 13. desember 1560 på slottet Rosny nær Mantes Ile-de-France, død 22. desember 1641 på slottet Villebon i departementet Loir-et-Cher) var en fransk statsmann.

## Referanser


## Litteratur
* Auguste J. Bouvet de Cressé: *Sully*, Rigaud, Paris 1878
* Joseph Chailley: *Sully, économies royales*, Alcan, Paris 1858
* L. Dussieux: *Étude biographique sur Sully* Lecoffre, Paris 1887
* Jules Gourdault: *Sully et son temps. La mémoires et documents du XVI. siècle*, Mame, Tours 1876
* Ernest Legouvé: *Sully*, Didier, Paris 1873
* Moritz Ritter: *Die Memoiren Sullys und der große Plan Heinrichs IV.*, Franz, München 1871
* '' Nordisk familjebok'', 1913
Passengers

***Passengers*** er en amerikansk science fiction- / eventyrfilm fra 2016. Filmen er regissert av Morten Tyldum, skrevet av Jon Spaihts, og har Chris Pratt og Jennifer Lawrence i hovedrollene. Sony Pictures Entertainment har rettighetene til filmen.

Filmen forventes å ha kinopremiere i USA senhøsten 2016.

## Handling
En romferge som er på vei til en koloniplanet langt unna jordkloden og som har 5365 passasjerer rammes av en feil etter et sammenstøt med en meteoritt. Feilen bidrar til at en mannlig passasjer, Jim Paterson, våkner 90 år for tidlig. I frykt for å bli gammel og dø alene bestemmer han seg etterhvert for å vekke en av de andre passasjerene, Aurora Lane.

## Rolleliste
* Chris Pratt som Jim Preston
* Jennifer Lawrence som Aurora
* Michael Sheen som Arthur
* Laurence Fishburne som Colonel Alexander

## Trivia
* Brian Kirk skulle egentlig regissere filmen med Keanu Reeves i hovedrollen.
* Innspillingen begynte i september 2015 i Atlanta, Georgia.

## Referanser




## Eksterne lenker
*
Rudy Markussen

**Rudy Markussen** (født 24. juli 1977 i København) er en dansk bokser med tilnavnet «The Hard Hitter».

Markussen har vært profesjonell bokser siden 3. oktober 1997 og har en statistikk på 39&ndash;3&ndash;0 (herav 26 seire på knockout).

## Referanser


## Eksterne lenker
*
Pinguy OS

**Pinguy OS** er en Linux-distribusjon som er basert på Ubuntu. Den benytter skrivebordsmiljøet GNOME og er tilgjengelig i utgaver for x86-32 og x86-64.

Første versjon ble lansert i 8. april 2011. Siste versjon er versjon 14.04.3, som ble lansert 11. september 2015.
## Eksterne lenker
*
Poseidon Linux

**Poseidon linux** er en brasiliansk Linux-distribusjon som er basert på Ubuntu. Tidligere var den basert på Knoppix og Kurukim som er et derivat av Debian. Den blir utviklet av et team ved Universidade Federal do Rio Grande i Rio Grande do Sul, Brasil og MARUM-instituttet i Tyskland. Poseidon var havguden i gresk mytologi og henspiller på det store antall oseanologer som er involvert i utviklingen av systemet.

Den benytter skrivebordsmiljøet GNOME og er tilgjengelig i utgaver for x86-32 og x86-64.

Første versjon ble lansert i september 2004. Siste versjon er versjon 4.0, som ble lansert 27. juli 2011.

## Referanser
Qimo 4 Kids

**Qimo 4 Kids** er en barnevennlig Linux-distribusjon som er basert på Xubuntu. Den benytter skrivebordsmiljøet Xfce og er konstruert for å være visuelt appellerende for barn. Qimo kommer med en rekke lærende spill for barn: TuxPaint, eToys, GCompris, Tuxmath og Tuxtyping. For tiden benytter Qimo LTS Lucid Lynx.

Første versjon ble lansert i 18. februar 2009. Siste versjon er versjon 2.0, som ble lansert i mai 2010.

## Referanser

## Eksterne lenker
*
PUD (operativsystem)

**PUD** er en kinesisk Linux-distribusjon som er basert på Ubuntu. Den leveres på en LiveCD med både forenklet kinesisk og tradisjonell kinesisk.

Distribusjonen benytter skrivebordsmiljøet LXDE og er tilgjengelig i utgaver for x86-32 og x86-64.

Versjon 0.4.8.5 ble lansert i 2008. Siste versjon er versjon 0.9.2, som ble lansert i 7. desember 2009.
Sabily

**Sabily** (arabisk: سبيلي, *min vei*) er en tidligere arabisk Linux-distribusjon som var basert på Ubuntu. Distribusjonen var konstruert for muslimer  og ble tidligere kalt **Ubuntu Muslim Edition**. Den hadde islamsk programvare og verktøy installert, inkludert et bønnetids-verktøy, programvare for studium av Koranen, en islamsk kalender, m.m.

Distribusjonen benyttet skrivebordsmiljøet GNOME og var tilgjengelig i utgaver for x86-32 og x86-64.

Første versjon ble lansert 12. oktober 2007. Siste versjon er Sabily 11.10 Uhud, som ble lansert 19. desember 2011. 

## Referanser
Super OS

**Super OS**, tidligere kalt **Super Ubuntu**, er en tidligere Linux-distribusjon som var basert på Ubuntu. Det var en modifisert utgave av Ubuntu laget med reconstructor. Dens målsetning var å sørge for en «ut-av-boksen»-erfaring, samtidig som den er kompatibel med Ubuntu.

Distribusjonen benytter skrivebordsmiljøet GNOME og Unity og er tilgjengelig i utgaver for x86-32 og x86-64.

Første versjon ble lansert 27. juli 2008. Siste versjon er 11.10 som ble lansert 14. september 2012.

## Referanser